SL Uradni list Evropske unije L 2/12

ODLOČBA KOMISIJE

z dne 27. decembra 2004

o postopkih Skupnosti za primerjalne poskuse in testiranje semen in razmnoževalnem materialu nekaterih sort poljščin in zelenjadnih vrst in trte v skladu z direktivami Sveta 66/401/EGS, 66/402/EGS, 68/193/EGS, 92/33/EGS, 2002/54/ES, 2002/55/ES, 2002/56/ES in 2002/57/ES za leta od 2005 do 2009

(notificirana pod dokumentarno številko K(2004) 5264)

(Besedilo velja za EGP)

(2005/5/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 66/401/EGS z dne 14. junija 1966 o trženju semen krmnih rastlin (1) in zlasti člena 20(3), (4) in (5) Direktive,

ob upoštevanju Direktive Sveta 66/402/EGS z dne 14. junija 1966 o trženju semena žit (2) in zlasti člena 20(3), (4) in (5) Direktive,

ob upoštevanju Direktive Sveta 68/193/EGS z dne 9. aprila 1968 o trženju materiala za vegetativno razmnoževanje trte (3) in zlasti člena 16(3), (4) in (5) Direktive,

ob upoštevanju Direktive Sveta 92/33/EGS z dne 28. aprila 1992 o trženju razmnoževalnega in sadilnega materiala zelenjadnic, razen semena (4) in zlasti člena 20(4), (5) in (6) Direktive,

ob upoštevanju Direktive Sveta 2002/54/ES z dne 13. junija 2002 o trženju semena pese (5) in zlasti člena 26(3), (4) in (5) Direktive,

ob upoštevanju Direktive Sveta 2002/55/ES z dne 13. junija 2002 o trženju semena pese (6) in zlasti člena 43(3), (4) in (5) Direktive,

ob upoštevanju Direktive Sveta 2002/56/ES z dne 13. junija 2002 o trženju semenskega krompirja (7) in zlasti člena 20(3), (4) in (5) Direktive,

ob upoštevanju Direktive Sveta 2002/57/ES z dne 13. junija 2002 o trženju semena oljnic in predivnic (8) in zlasti člena 23(3), (4) in (5) Direktive,

ob upoštevanju naslednjega:

(1) Direktive 66/401/EGS, 66/402/EGS, 68/193/EGS, 92/33/EGS, 2002/54/ES, 2002/55/ES, 2002/56/ES in 2002/57/ES določajo, da Komisija izvede potrebne postopke Skupnosti za primerjalne poskuse in testiranje semen in razmnoževalnega materiala.

(2) Tehnični postopki za izvajanje poskusov in testiranj so bili narejeni v okviru Stalnega odbora za seme in razmnoževalni material za poljedelstvo, vrtnarstvo in gozdarstvo.

(3) Razpis za projekte za izvajanje teh poskusov in testiranj je bil objavljen 21. junija 2004 na internetni strani institucij Skupnosti (9).

(4) Predlogi so bili ocenjeni v skladu z merili za izbor in dodeljevanje, določenimi v razpisu za projekte. Določiti je treba projekte, organe, odgovorne za izvajanje testiranj, in upravičene stroške, prav tako tudi najvišji finančni prispevek Skupnosti, ki ustreza 80 % upravičenih stroškov.

(5) Primerjalne poskuse in testiranja Skupnosti je treba izvesti v letih 2005 do 2009 na semenih in propagandnem materialu, pridelanem v letu 2004, treba pa je s sporazumom, ki ga podpiše podpisnik pooblastil Komisije in organ, odgovoren za izvajanje poskusov, letno določiti podrobnosti o takih poskusih, testih in upravičenih stroških kakor tudi najvišji finančni prispevek Skupnosti.

(6) Za primerjalne poskuse in testiranja Skupnosti, ki trajajo več kakor eno leto, mora Komisija Stalnemu odboru za seme in razmnoževalni material za poljedelstvo, vrtnarstvo in gozdarstvo brez nadaljnjega sklica odobriti dele poskusov in testov po prvem letu pod pogojem, da so na voljo potrebna odobrena proračunska sredstva.

(7) Vsaj za nekatere izbrane rastline bi morali zagotoviti primerno zastopanost vzorcev, vključenih v poskuse in testiranje.

(8) Države članice bi morale sodelovati v primerjalnih poskusih in testiranju Skupnosti, če je na njihovih ozemljih ustaljeno razmnoževanje ali trženje semena zadevnih rastlin, da se zagotovi pridobitev pravilnih ugotovitev na tej podlagi.

(9) Ukrepi, predvideni s to odločbo, so v skladu z mnenjem Stalnega odbora za seme in razmnoževalni material za poljedelstvo, vrtnarstvo in gozdarstvo –

SPREJELA NASLEDNJO ODLOČBO:

Člen 1

Primerjalne poskuse in testiranja Skupnosti je treba izvesti v letih 2005 do 2009 na semenih in propagandnem materialu rastlin, naštetih v Prilogi.

Upravičeni stroški, prav tako tudi najvišji finančni prispevek Skupnosti za poskuse in testiranja za leto 2005, se določijo v Prilogi.

Podrobnosti poskusov in testiranj so določeni v Prilogi.

Člen 2

Če je na njihovem ozemlju ustaljeno razmnoževanje ali trženje semena in razmnoževalnega materiala rastlin, naštetih v Prilogi, države članice vzamejo vzorce tega materiala in jih dajo na razpolago Komisiji.

Člen 3

Odvisno od razpoložljivosti proračuna Komisija lahko odloči o nadaljevanju poskusov in testiranj, določenih v Prilogi, v letih 2006 do 2009.

Najvišji finančni prispevek Skupnosti, ki ustreza 80 % upravičenih stroškov za poskus ali testiranje, ki se nadaljuje na tej podlagi, ne presega zneska, določenega v Prilogi.

Člen 4

Ta odločba je naslovljena na države članice.

V Bruslju, 27. decembra 2004 Za Komisijo Markos KYPRIANOU Član Komisije

(1) UL 125, 11.7.1966, str. 2298/66. Direktiva, kakor je bila nazadnje spremenjena z Direktivo Komisije 2004/55/ES (UL L 114, 21.4.2004, str. 18).

(2) UL 125, 11.7.1966, str. 2309/66. Direktiva, kakor je bila nazadnje spremenjena z Direktivo 2003/61/ES (UL L 165, 3.7.2003, str. 23).

(3) UL L 93, 17.4.1968, str. 15. Direktiva, kakor je bila nazadnje spremenjena z Uredbo Evropskega parlamenta in Sveta (ES) št. 1829/2003 (UL L 268, 18.10.2003, str. 1).

(4) UL L 157, 10.6.1992, str. 1. Direktiva, kakor je bila nazadnje spremenjena z Direktivo 2003/61/ES.

(5) UL L 193, 20.7.2002, str. 12. Direktiva, kakor je bila nazadnje spremenjena z Direktivo 2003/61/ES.

(6) UL L 193, 20.7.2002, str. 33. Direktiva, kakor je bila nazadnje spremenjena z Uredbo (ES) št. 1829/2003.

(7) UL L 193, 20.7.2002, str. 60. Direktiva, kakor je bila nazadnje spremenjena z Direktivo 2003/61/ES.

(8) UL L 193, 20.7.2002, str. 74. Direktiva, kakor je bila nazadnje spremenjena z Direktivo 2003/61/ES.

(9) http://europa.eu.int/comm/food/plant/call2004/index_en.htm.